da en en en fr de da id da nb da da da da da da da da en en da da nl da da da da da da da da en en
Da old boy Dennis og regnskabsfører Benyamin blev kaldt til undsætning - Svanholm Cricketklub
Søndag d. 17. maj 2015 kl. 20:22 af Henrik Pfaff
Nødopkaldene lørdag hen ad nattetide var godt i gang og vores old boys hold fordelte ”aben” gående ud på hvem, der skulle spille på førsteholdet dagen efter mod Ishøj som erstatning for den sygemeldte Mads Henriksen. Reglerne siger, at deltagerne i et holds første kamp skal være rene, d.v.s. de må ikke have spillet en kamp i samme aldersklasse tidligere på året. Da både vort 2. og 3. hold har spillet flere kampe med stort spillerforbrug – inkl. næsten alle juniorer - var der simpelthen ikke flere på medlemslisten medmindre man greb til old boys.
Dennis Zachariasson ofrede sig. Han holdt op for omkring 10 år siden som førsteholdsspiller efter en lang glorværdig karriere, der bød på omkring 515 gærder, masser af føsteholdskampe og nogle landskampe. Da han blev fyrre blev han kaldt tilbage til vort old boys hold, men man kunne ikke se, at han var old boy, sådan som han fieldede mod Ishøj. Han var mere lebendig end mangen en ungersvend
Ikke nok med det. Da holdet samledes i Ishøj efter at være spredt for alle vinde med seks landsholdsspillere i Guernsey, viste det sig at vores englænder David Bell var taget til England på ferie.
Så var gode råd dyre. Man udstyrede regnskabsføreren Benyamin Ahmed, der vel var nærmest eneste junior, der ikke havde spillet på seniorhold indtil nu, med lånt tøj – og Benyamin klarede opgaven.
Junior Benyamin og old boys Dennis blev pludselig førsteholdsspillere
Ishøj valgte lykkeligvis at gå til gærdet, da de vandt lodtrækningen. Anfører Amjad Khans fly fra England var forsinket og han dukkede først op kl. 11.30. Det skulle de bare have vidst. De gik nemlig i marken.
De to landsholdsspiller Zameer Khan og Zishan Shah besværede ikke Ishøjs regnskabsfører – vi havde nemlig ingen, da han spillede. To gærder ude for 6. Hamid Shah (12 på 32) så nærmest på, da Saif Ahmad, der aldrig er bleg for at støde til bolden, når muligheden giver sig, scorede 46 på 65 bolde. Hans bror Saad lavede omhyggelige rosværdige 26, før han igen praktiserede en af de ”antiques”, der plager hans spil. ”Antiques” er et engelsk udtryk for at blive ved med at gøre unormale ting, der bringer en i uføre . I dette tilfælde at bakke langt bagud for at lave et eller andet cutlignende stød og blive kastet ud. Man skulle ellers tro at et halvt år i Australien havde pillet unoderne ud af ham, men nej.
7 ude for 115 på 35 overe i 40 overes kampen. Tilbage var den opdukkede Amjad Khan og Basit Javed, der sjældent får chancen ved gærdet samt føromtalte Dennis og Benyamin. Det så ikke lovende ud.
Hamid Shah stokket ud
Saad Ahmed spillede så godt
indtil han skulkle prøve sine “anstiques”
Men Basit kan lide at lave point mod sine gamle klubfæller fra Ishøj (28 på 24 bolde) og Amjad forsøgte at spille ansvarligt midt imellem nogle missere, som han slap levende over (20 på 36).  153 for 8 kunne det blive til.
Ishøjs gærder faldt mere eller mindre løbende. Mati Malik tog 5 gærder for 16, her imellem 7 udenom. Det virkede som om, hvor gang han kastede en dårlig bold fik han et gærde. Saif Afmad sluttede en flot kamp med 2/21, mens Amjad Khan formåede at kaste en over , der kostede omkring 12 med 5 -6 i slippen og den næste og sidste - uden nogen i slippen. Her kastede han Ishøjs sidste gærde ud og Ishøj endte med 111. Det hedder vist variation.
Seks mand i slip – det kostede 12 – 13 stykker.
Mati Malik kastede to udenom førend denne, der fik Ole Olsens finger til at løfte sig
2. holdet uden den eksamenslæsende førende gærdespiller Hassan Rashid overraskede og vandt ude over en af oprykningsfavoritterne Kolding med tre stående. 126 til dem og 127/7 til os, Waqas Yasin kom på sent og endte med 3/1. Mere held end forstand siges det , Sahadat Riaz 3/35. Saud Munir 34 på 78 bolde og Bilal Khan 30 på 76 bolde kedede tilskuerne, men var vigtige i sejren.
Holdets 21 ekstra var en forbedring i forhold til tidligere, men dagen efter i Aalborg var det igen håbløst´.
I 40 overes kampen scorede vi først 167/9. Det passerede Aalborg i sidste over for 6 gærdet takket være vores latterligt mange ekstra 47 – heraf 38 udenom. Det har sikkert blæst på Aalborgs de beliggende nye bane, men det blæser vel også på modstanderne, ser ikke havde nær så mange.
Det er en meget dårlig ide at tabe til det formentlig bundhold Aalborg, hvis man gerne vil spille i 1. division næste år – hele 4 hold rykker ned.´